
A RESCATA E FONDO DI AZV, E TA TUMA 


ESFUERSO DI NOS TUR HUNTO 


Na clausura di e reunion publico den Parlamento diamars 9 di 
november, Prome Minister Evelyn Wever-Croes a enfatisa cu 
Aruba na e momentonan aki tambe tin mester di gobernantenan 
serio y cu curashi y determinacion pa tuma e decisionnan 
necesario pa hiba e Pais aki padilanti. “Covid a haci un impacto 
riba Aruba cu nos no tabata kier ni tabata desea. Berdad ohala 
por a delete loke cu a pasa", Prome Minsiter a remarca. 


Apesar cu Prome Minister y Gobierno di Aruba a maneha 
cautelosamente y diligentemente durante e pandemia, tin 
hende sinta den Parlamento cu ta haci manera cu Covid 
nunca a existi. Pero realidad ta cu Mike Eman ni AVP lo por a 
goberna den un Pandemia pasobra pa haci esaki, tin mester 
di curashi pa enfrenta tur e retonan cu a bin riba e pais chikito 
ak. Y ta conoci, cu ora cu e reto mas chikito a presenta, señor 
Mike Eman a bay den welga di hamber. 


Aruba awor tin un Gobierno responsabel. Un Gobierno cu no 
ta core pa su responsabilidad. Awor e atencion di Gobierno ta 
na AZV pa rescata e fondo di AZV. E pregunta ta keda, kico 
nos kier pa AZV den e futuro generacion? Nos kier pa e sigui? 
Y si e contesta ta si, e siguiente pregunta ta, nos ta dispuesto 
pa carga e responsabilidad pa e por sigui? 


Prome Minister a compara AZV cu un Rolls-Royce: “Un Rolls- 
Roys cu lo costa 250 miyon den e siguiente 8 aña. Gobierno 
no tin e placa aki y no por carge. Kiermen si dicidi cu nos ta 
sigui cu AZV, nos tin cu tuma un decision si nos kier sigui cu e 
Rolls-Royce te ora cu e para na caminda y nos ta keda na pia, 
of nos ta cambia e modelo pa uno cu ta mas duradero, mas 
sostenibel y mas accesibel cu por sigui pa hopi mas tempo y 
por yuda hopi mas hende. 


“Mi ta kere cu awe mi a haya e contesta den e mayoria di 
Parlamento aki y esey ta duna mi un sentimento di trankilidad 
pa sigui busca miho solucionnan pa retonan grandi di nos Pais. 
Mi ta gradici Parlamento pa demostra e interes di rescata e 
fondo di AZV. Mi ta gradici Minister Dangui Oduber pa contesta 
tur pregunta cu el a ricibi di Parlamentarionan. Mi ta gradici e 





profesionalnan cu a bin compaña Minister. Mi ta gradici SVB 
pa tur esfuerso cu ta wordo haci. 


Na e momentonan aki Aruba ta enfrentando hopi reto, retonan 
serio. Y na e momentonan aki na Aruba tin hopi necesidd 
y no tin hopi recurso. Ora bo tin hopi necesidad y bo no tin 
hopi recurso, bo retonan ta hopi dificil. Awo talves por haci 
comparacion pa mustra cu cosnan ta posibel a pesar di con 
dificil e por ta, nos sa cu como mama, tata, abuelo, abuelo, 
tin biaha nos tin cu tuma decisionnan dificil den bienestar di 
nos yiunan y/of nos nietonan. Talves esey ta den nos DNA. 
Tuma decisionnan dificil, na tempo y den forma responsabel 
na bienestar di nos yiunan. 


Si awe berdad nos tur kier rescata AZV, e ta tuma esfuerso di 
nos tur hunto, Gobierno no por haci'e su so. Parlamento tambe 
mester duna di su parti, sector publico, sector priva, NGO's, 
academia y tur sector den nos comunidad. Na e momentonan 
aki mas cu nunca. Pa rescata e fondo di AZV, Aruba tin mester 
di nos tur”, Prome Minister a finalisa su disertacion den reunion 
publico den Parlamento. 

Prome Minister Evelyn Wever-Croes: 


Durante conferencia di Prensa en conexion cu Tripartiet, 


PREMIER DI SINT MAARTEN TA DUNA SU 
DECLARACION TOCANTE E REUNIONNAN 


“Mientras nos ta brasa e diferencianan, nos a realisa cu tin 
mucho mas den comun y hunto nos ta mas fuerte” 


Dialuna 8 di November a tuma luga e reunionnan di Tripartiet 
entre Aruba, Corsou y St Maarten. Premier di Aruba, Sefiora 
Evelyn Wever-Croes a gradici Premier di Corsou, Sefior Gilmar 
"Pik" Pisas y Premier di St Maarten, Señora Silveria Jacobs 
pa a contribui na e exito di e reunion aki y e informacionnan 
cu cada un a brinda. Na final di e reunionnan, a tuma luga un 
conferencia di prensa na unda cu cada Premier a duna nan 
declaracion con e reunionnan a bay. 


Premier di St Maarten, Señora Silveria Jacobs, mescos cu 
Premier di Corsou, a expresa cu 

ta un plaser pa ta na Aruba cu e delegacion pa trata temanan 
di interes comun den un forma mas detaya compara cu na 
otro ocasionnan na unda e premiernan tawata dialoga via e 
metodo digital. 


PREMIER SILVERIAJACOBS TAEXPRESAE IMPORTANCIA 
DI E ENCUENTRO 

“Danki na e encuentro aki tin mas claridad riba similaridadnan 
entre e paisnan pero tambe di e diferencianan cu tin y tambe 
con por yuda otro den e areanan aki. Mi ta kere cu nos a 
bin hunto buscando sinergia entre e tres islanan pa mehora 
eficiencia y haci miho uzo di experiencia di cada pais. Abase di 
esaki lo pone mas recurso disponibel pa aumenta efectividad y 
bay dilanti mas eficientemente”. 


PREMIER JACOBS TA ENFATISA CU DOOR DI COVID, 
VARIOS RELACION NOBO A WORDO ESTABLECI PA SINT 
MAARTEN 

“Covid-19 tabata un disaster nobo pa mundo henter incluyendo 
nos di islanan chikito. Sint Maarten particularmente cu ta situa 
riba e ruta di horcan / ‘hurricane belt’, tin experiencia caba cu 
diferente disaster. Pero na momento cu covid a presenta ainda 
e isla tabata den proceso di recuperacion for di un disaster 
natural. Mester bisa cu durante di e periodo di Covid varios 
relacion nobo a wordo estableci cual ta un paso grandi. Awor 
e meta ta pa hunto sigui bay dilanti pa bin cu strategia nobo 
pa trece cambio pa tur esnan cu a elegi nos como sirbido di 
comundiad'. 





RECITANDO UN PROVERBIO AFRICANO, PERMIER 
JACOBS TA ENFATISA CU TAHUNTO NOS TAMAS FUERTE 
“A traves di e encuentronan aki ta construyendo lasonan mas 
fuerte cu ya caba tabata existente ora cu e islanan tabata den 
Antiyas y no por lubida cu te dia di awe tin lasonan familiar. 
Pues mientras cu ta brasa e diferencianan, nos a realisa cu 
tin mucho mas den comun y hunto nos ta mas fuerte. Tin un 
proverbio Africano ta bisa: If you want to go fast you go alone, 
but if you want to go far you go together." 


Mi ta kere cu awe nos a cement e relacion aki cu e 
comprendemendo cu aunke cu nos por yega leu nos so, nos 
por yega mucho mas leu hunto y hunto nos ta mas fuerte. Pues 
mi ta ansioso pa sigui cu e encuentronan aki por lo menos 
cada kwartaal pa di e forma aki por para hunto como islanan 
chikito den desaroyo / Small Island Developing States (SIDS), 
den e mundo aki cu ta cambia continuamente. Ta haci esaki 
na beneficio di tur habitantenan di e islanan Aruba, Boneiro y 
Sint Maarten”. 


Prome Minister di Aruba, Señora Evelyn Wever-Croes ta gradici 
Premier di St Maarten, Sefiora Silveria Jacobs pa comparti 
informacionnan hopi balioso y importante den e reunionnan 
di Tripartiet. Lasonan mas fuerte ainda a wordo concretisa 
pa asina hunto Paisnan den Reino pasa door di e diferente 
retonan cu cada un ta encontra. 

Xiomara Maduro 





Dia 25 di october, 2021 e exposicion di arte di Laureen Eman 
tabatin su apertura den e salanan di UNOCA. 

Centenares di bishitante ta gozando y admira y te hasta cumpra 
un obra di nan gusto. 


Durante e prome dos simanan tambe tabata tin dos school cu 
a bishita y por a haya un rondleiding di Laureen mes. 

Ariba diahuebs, diabierna y diasabra, hopi amante di arte por 
disfruta tambe di curso di arte den e tecnica di 'palette knife' y 
Alcohol ink. 


Diahuebs awor ta toca turno na Club Kibrahacha, kende lo bin 
pasa un rato placentero disfrutando di koffie, bolo y alabes 
admira e obranan. 


Otro siman ainda lo ricibi bishita di Prinses Amalia Basisschool, 
Pius X y Fatima College. 


Lastimamente e exposicion tambe lo yega na su final. Dia 18 
di november e cumpradonan lo bin recoge nan obranan cu lo 
marca tambe e clausura di e exposicion. 


Laureen ta invita tur cu ta desea ainda di wak e obranan, pa 
no perde e oportunidad di distrai e relaha un rato mientras ta 
admira e obranan. 

Diaranzon november 17 ta e ultimo dia cu e exposicion lo ta 
completo. 

Horario ta di dialuna pa diabierna di 9or di mainta pa 12or 
di merdia y di 4or di atardi te 7or di anochi, y diasabra riba 
peticion. 


Laureen ta gradici tur cu a bishita e exposicion caba y tur cu 
den un forma of otro a coopera pa haci e exposicion ‘Emotion’ 
un realidad. 


Pa mas informacion tocante e cursonan, of pa schedule un 
otro ora pa bishita e exposicion, por tuma contacto cu Laureen 
mes na 737-0000. 

www.stichtingrancho.org 





PAINTING SDG COLORS AT 
RANCHO PLAZA 


PAINTING DAY | N 8:12 OF NOW 
INFORMATION 





2021 | 6-7PM 





17 # PARTNERSHIPS FOR GOALS 


Sege GOALS 


> 
Gg 





BUILDING A SUSTAINABLE 
COMMUNITY 





A 
— 
Säi, 


CAREDA DI BOTO 
MINIATURA 


Miniature Boat Race 


Fundacion Rancho ta organisa: Careda di Boto 
Miniatura Dia 20 di November 2021 
www.stichtingrancho.org 


Traditional Miniature Boat Race on the 20 of 
November 2021. 


Keda pendiente pa mas informacion 
Inscribi como boluntario: 
stichtingranchoegmail.com 


PAINTING SDG 
COLORS AT RANCHO 
PLAZA 


Sustainble Development Goals 


Pintamento na Rancho Plaza dia 11 y 12 di 
November pa 6:00PM - 7:00PM. Pa por participa 
mester registra. Subi riba nos website pa mas 
informacion. 


Si bo organisacion ta traha pa un SDG goal 
specifico por scohe pa pinta e color di SDG cu ta 
simbolisa esaki. 


Clausura ta tuma lugar diasabra 13 di november 
pa 6:00PM - 8PM unda comunidad por bishita 
Rancho plaza y ricibi informacion educativo 
tocante SDG y otro temanan relevante. Lo finalisa 
e anochi cu un documentario den aire liber cu ta 
cuminsa 7PM. 


9AM - 2PM 





EHS 


CENTRO DI ACTIVIDAD RANCHO 
+297 563 3988 | VISSTRAAT, ORANJESTAD ARUBA 

www.stichtingrancho.org 








= TRABOU 
BOLUNTARIO 


Stichting Rancho 


Bo ta culturalmente orienta? Bo ta gusta tin 
contacto cu hende? of bo ta un persona Cu 
Kier logra? Bo ta entusiasma cu trabao 
boluntario y pa contribui na e Centro Di 
Actividad Rancho? 

Registra awe mes como boluntario, pasa na 
nos oficina na Visstraat, Oranjestad Aruba. 





https://www.stichtingrancho.org/trabou- 
boluntario/ 





Marshe 
MARSHE — * 


RANCHO 


local market 


Pasa bishita Marshe Rancho! Lo tin 
un variedad di productonan local. 
Benta di mata, buki y pafia second 
hand, productonan local, arte/ 
pintura, snacks crioyo, musica y mas! 


25 di November 2021 | 4.00PM - 
7:00PM | Rancho Plaza. Visstraat, 
Oranjestad Aruba. 





CENTRO DI ACTIVIDAD RANCHO 
+297 563 3988 | VISSTRAAT, ORANJESTAD ARUBA 

www.stichtingrancho.org 


Nos ta buscando boluntario pa 


HOF 
BARIO 
“RANCHO 


josicred un-hof'i comunitario dé 
d 


+297 563 


d 
y 





CENTRO DI ACTIVIDAD RANCHO f 
3988 | VISSTRAAT, ORANJESTAD ARUBA 

MINISTER Rocco Tjon 








Husticia y Asuntonan Social 








A RICIBI PLAN DI MANEHO 2022 - 2025 


FOR DI VICEPRESIDENTE DI COMISION DI 
SUPERVISION DI FUNDACION PA MANEHO 
DI ADICCION DI ARUBA (FMAA) 


Diamars mainta, Minister di Husticia y Asuntonan Social Sr. 
Rocco Tjon a reuni cu Vicepresidente di comision di supervision 
di FMAA Sr. Randall van Trigt. Durante e reunion aki Sr. van 
Trigt a haci entrega di e plan di maneho 2022-2025 di FMAA. 
E titulo di e plan di maneho ta “The Bridge Between Mental 
Health and Addiction” cual ta delinea e iniciativanan cu lo bay 
wordo tuma for di 2022-2025. 


Minister Tjon a expresa di ta sumamente contento cu e 
documento aki mirando cu e ta un proceso cu a wordo 
conduci door di un departamento investigativo imparcial 
esta “Cornerstone Economics” cu a practicamente haci 
entrevistanan y investigacionnan den e campo pa loke ta 
trata salud mental y adiccion. Den cuadro di esaki, a hiba 
reunion cu tur e “stakeholders” pero tambe a reuni cu diferente 
miembronan di e organisacionnan, pues no solamente e ekipo 
di maneho pero tambe e trahadonan, y for di esaki tin bastante 
puntonan clave cu a bin padilanti. 


E mandatario a expresa, cu e recomendacionnan den e plan 
di maneho ta enfoka no solamente riba e procesonan di trabou 
pero tambe riba e parti financiero y e parti infrastructural. Dentro 
di poco FMAA mes lo bay anuncia un proyecto infrastrucutural 
cu nan lo bay bin cune, esaki lo bira un centro caminda 
literalmente ta bay tin integracion entre FMAA y Sociaal 
Psychiatrische Dienst (SPD) pa loke ta e caminda cu nan ta 
sinta y haci nan trabou. Esaki ta bay percura pa e procesonan 
di trabou ta uno mucho mas delinea riba otro. Un otro punto cu 
ta hopi importante pa Ministerio di Husticia y Asuntonan Social 
ta e parti di alocacion di e fondonan. 


Minister Tjon a sigui splica, cu a base di e analisis cu a 
wordo haci, a deduci cu hopi fondo ta wordo aloca pa asina e 
profesionalnan por haci nan trabou den e area di salud mental 
y adiccion, sinembargo, si logra cambia cierto procesonan di 
trabou, a base di e re-alocacion di e fondonan aki, e lo por yuda 








mucho mas, y unabes nos logra esaki, lo por papia realmente 
di a cera e buraco cu tin actualmente entre salud mental y 
adiccion. 


Por ultimo, e mandatario a expresa cu di parti di su Ministerio 
ta haciendo e analisisnan financiero pa wak con por bay re- 
aloca cierto fondonan pa na final di dia e productividad por 
ta uno mucho mas halto. Tambe a remarka e hecho cu for 
di inicio a apunta dos persona di su Ministerio pa reuni tur 
siman cu e stakeholdersnan esta; FMAA, SPD Y Respaldo cu 
e meta final pa prome cu fin di aña nos logra firma un acuerdo 
di cooperacion entre e tres organisacionnan aki, pa por haci e 
cuido uno mas accesibel y asina tambe baha e pression cu tin 
riba e “specialistische zorg”. 

SALUD MENTAL Y ADICCION TA HAYA SU 
DEBIDO ATENCION: A FIRMA CONVENIO 
ENTRE SOCIONAN DEN REGION 











Ko? 





Recientemente Mininster di Husticia y Asuntonan Social Sr. 
Rocco Tjon a presencia firmamento di e convenio “Dutch 
Caribbean Mental Health" entre socionan; Aruba, Boneiro, 


Curacao y St.Maarten, pa loke ta un operacion basa 
specificamente riba e tematica d salud mental y adiccion. 
Esakinan ta topiconan cu tin hopi atencion den pueblo y di 
parti di Ministerio di Husticia y Asuntonan Social tambe ta haya 
su debido atencion, mirando e necesidad cu tin pa esaki 


Respaldo Aruba conhuntamente cu Mental Health Caribbean 
Boneiro, GGZ Curacao y Mental Health Foundation St. Maarten 
a firma un convenio di cooperacion caminda hunto lo bay 
percura, pa riba diferente topiconan por tin un colaboracion 
mas di serca cu otro specficamente riba e tereno di educacion y 
cursonan na personal pa di e forma aki percura pa no solamente 
brinda un miho calidad pero tambe percura pa amplia e opcion 
di carera pa e personal cu ta traha den e area aki 


Segun Minister Tjon, un otro topico cu e convenio aki lo traha 
hunto riba dje ta e parti di calidad y desaroyo, no solamente 
riba e contenido di e materia aki pero tambe e aspecto di 
“bedrijfsvoering” cu ta hopi importante, pa motibo cu ora ta 
trata e materia aki e gastonan ta hopi halto. E mandatario a 
remarca cu 'si nos tur traha hunto riba e topiconan aki, na final 
di dia e lo por combini no solamente e profesionalnan cu ta 
traha den e profesion aki pero tambe e cuido cu nos por brinda 


| 





na e clientenan' 


Ademas di esaki, tin mas proyectonan cu lo wordo ehecuta 
bou di e capa di e convenio aki como por ehempel; E-health, 
proyectonan pa intercambia informacion cu otro, pero tambe 
na mes momento salvaguardia e parti di privacidad, pues e 
parti di “cybersecurity” cual tambe ta hopi importante 


E mandatario a sigui splica, cu e cuater paisnan aki y nan 
instancianan lo colabora mas di serca cu otro pa e parti 
legislativo tambe. ‘Ta asina cu tin diferente leynan cu lo mester 
wordo adapta of kisas introduci pa por atende miho cu e 
parti di salud mental y adiccion, pues pa e motibo ey tambe 
ta importante cu por medio di e convenio aki lo por uni tur e 
expertisionan hunto pa asina por mitiga retonan'. 


Por ultimo, Minister Tjon a enfatisa cu dos persona for di 
Ministerio di Husticia y Asuntonan Social tambe a keda apunta 
pa reuni semanalmente cu tur e stakeholdersnan local cu e 
meta pa prome cu fin di aña, yega na un acuerdo di cooperacion 
entre Respaldo, FMAA y SPD pa di e forma ey brinda un miho 
cuido pa loke ta salud mental y adiccion na Aruba. Dentro di 
poco, a base di palabracionnan existente, lo bin un centro 
caminda tur e stakeholdersnan local aki literalmente lo bay 
wordo ubica hunto, pa asina por traha mas serca di otro y 
asina brinda un miho cuido. 

MINISTER Endy Croes 

Ensefiansa y Deporte 








TA EN ESPERA DI UN RAPPORT FINAL PA 
POR TUMA UN DECISION Y RESOLVE E 
PROBLEMA DI O.A.A. 








Durante Conferencia di Prensa di Gobierno di Aruba, Minister 
di Ensefiansa y Deporte sr. Endy Croes, a elabora levemente 
riba e topico di “Openbare Avondleergangen Aruba” (O.A.A). 


Minister Endy Croes a informa cu ta trahando riba un rapport 
pa asina por tin un miho bista riba e maneho di O.A.A. Pa cu 
esaki Minister Endy Croes a pidi varios stakeholders den e 
area aki, entre otro, Inspectie Onderwijs y Directie Onderijs pa 
duna conseho di con pa sigui padilanti cu O.A.A. 


Directie Onderwijs a scucha tur stakeholders pa asina traha 
un rapport cual lo conduci como conseho pa Minister pa asina 
por tuma un decision final unda O.A.A. lo bay resorta y den ki 
forma prome cu bay over na habri O.A.A bek. 


E titular di Ensefiansa a duna di conoce cu e rapport final lo 
mester a wordo entrega siman pasa pero lamentablemente no 
alogra concretisa esaki. Tin informacion cu e rapport aki lo yega 








na Ministerio di Enseñansa e siman aki na unda expertonan lo 
analisa e resultado pa asina por tuma e miho decisionnan. 


Minister Endy Croes a enfatisa e importancia y deseo pa tin 
trankilidad den e veld di Ensefiansa. Gobierno ta sinti cu e 
comunidad tin falta pa educacion pa adulto y lo anuncia e 
fecha di comienso di e ensefiansa aki manera e rapport keda 
cla y e decisionnan wordo tuma. 


Minister Croes a sigui bias cu tur decision cu wordo tuma ta na 
bienestar general di esnan cu kier sigui e estudio y esnan den e 
veld cu ta duna estudio structuralmente, pa esaki ta sostenibel. 


“Un poco mas pasenshi. E tema aki tin nos atencion mescos 
cu e demas problemanan cu nos a encontra y a resolve caba. 
Esaki tambe ta un di nan pero nos lo resolve tambe na un 
manera structural, Minister Endy Croes a termina bisando”. 

Den fin di siman Minster Endy Croes tabata presente na Pisina 
Olimpico Roly Bisslik na Savaneta p'e 19 edicion di e Aruba 
Dolphins Invitational decica na sra. Winnie Bisslik y sr. Roly 
Bisslik. 


Un total di 234 landado di Aruba, Boneiro v Curagao a 
participa na e 19 edicion di Aruba Dolphins Invitational. Un di e 
'highlight' tabata e landa di exhibicion cu Sr. Eduardo de Veer 
y e legendario y baluarte Roly Bisslik. 


Minister Endy Croes ta felicita tur landadonan cu a destaca y a 
logra medava. Alabes kier a gradici tur e landadonan, ekiponan, 
boluntarionan y e comision organisado cu un tremendo evento 
deportivo. Pabien. Conta cu nos sosten! 

MINISTER Glenbert F. Croes 





Labor, Energía y Integracion 








Minister Glenbert Croes ta anuncia 


PA NOS PAIS PARA BEK RIBA PIA, 
COMERCIO Y TUR TRAHADO MESTER PARA 
BEK RIBA PIA 


Gobierno di Aruba 9 di november ultimo a anuncia cu pa motibo 
cu Hulanda a nenga nos Pais e sosten di likides pa resto di 


Gobierno di Aruba a introduci subsidio di salario te na un 60% 
garantisando bo cupo di trabou evitando un retiro laboral 





aña 2021, cu Gobierno ta hay'e 
obliga d para e ayudo di FASE 
FASE primeramente lo tabata 
pa un duracion di 3 luna pero 
cu e keda prolonga pa un total 
di 20 luna incluyendo e ultimo 
luna aki di november 2021. E 
situacion precario financiero di 
Pais Aruba no ta duna Aruba 
e forsa financiero mas pa por 
sigui paga FASE. Pues a yega 
e momento awor si, pa nos tur 
lanta para riba nos pianan. Nos 
tur hunto haci esaki, ta nos tur 
hunto lo pusha Aruba den e 
direccion di e progreso cu tanto 
nos ta desea. 


Gabinete Wever Croes 1, na 
multiple ocasion a sa di sali 
na vanguardia di nos pueblo 
trahado. Desde 2017 Minister Glenbert Croes na dos ocasion 





a aumenta salario minimo te na AWG 1815,35 na 2020. 
Despues cu pandemia a bati na nos porta, mesora Gobierno 
di Aruba a introduci FASE cu a otorga un ayudo financiero na 
tur esunnan cu a perde trabou na balor di 950 florin mensual. 
Ademas di esaki Minister Glenbert Croes for di presupuesto di 
su Ministerio a contribui cu 750 mil florin na Fundacion pa Nos 
Comunidad pa por yuda nos hendenan cu pakete di cuminda. 





masal. A pesar cu inicialmente 
FASE lo tabata solamente pa 3 
luna, november 2021 Gobierno 
di Aruba ta cumpli cu su di 20 y 
ultimo pago di FASE. 


Hopi ta e comentarionan eyfo 
cu companianan kier paga 
salario minimo so. Salario 
minimo ta casi e dobel di e 
FASE. 

E realidad amargo ta cu 
comercio y trahado a sufri 
daño y perdida enorme pa via 
di e pandemia ocasiona pa 
COVID19. Trabounan cu antes 
tabatin, ya no ta existi mas. 
Espacio financiero cu antes 
tabatin, ya no t'ey mas. Ademas 
di tur e apoyo cu Gobierno di 
Aruba a brinda, recientemente 
a drenta na vigor e codigo civil nobo cu ta trece mas beneficio 
y proteccion pa e trahado. 


Pero ta e dignidad y privilegio di por tin un trabou. E ehempel 
na nos yiunan cu a pesar cu e situacion ta dificil, nos ta lucha 
y sigui lucha pa por progresa. Y cu mañan nos por conta nos 
yiunan di e momentonan dificil cu a hiba nos na e victoria den 
nos bida personal. 

Departamento di Salud Publico: 


ARUBA TIN UN LEY CU TA LIMITA UZO DI 
PRODUCTONAN DI TABACO 


Parti 1 





Recientemente Parlamento di Aruba a acorda e ley 'beperking 
tabaksproducten' cu ta un ley pa yuda regula y limita e uzo di 
productonan di tabaco particularmente e uzo di sigaria cu e 
meta pa a largo plaso eleva calidad di bida y tempo di bida. 


Pa Salud Publico esaki ta un ley hopi importante, mirando cu 
uzo di sigaria ta dañino no solamente pa e usuario di sigaria 
cu ta rond di 12.6% di e populacion di Aruba riba 20 aña, pero 
tambe pa es(nan) cu ta biba of ta den sercania continuo di 
un of mas persona cu ta huma kende ta ser yama e 'second 
hand smoker’. Estudionan a demostra cu uzo di sigaria ta hisa 
e risico di malesanan no transmiti manera cancer di pulmon, 
cancer di garganta, COPD, malesa di curazon, diabetes tipo- 
2, obesidad y hopi mas pa cual motibo introduccion di e ley aki 
na Aruba tawata di gran importancia pa salud di nos pueblo. 


E problematica di uzo di sigaria y su consecuencianan pa 
salud ta un problema mundial y diferente pais ta purba limita 
y regula esaki. Aruba conhuntamente cu Pan American Health 
Organization (PAHO) siguiendo e strategia ‘Best Buy’ di 
WHO, na aña 2020 a traha un Plan National di Prevencion 


cu e meta pa reduci malesanan no transmiti (NCD's) manera 
cancer, diabetes, presion halto,malesa di curazon, obesidad 
y mas. Un punto hopi importante den e plan aki pa yuda den 
prevencion di NCD's ta e introduccion di un ley pa regula y 
limita e uzo di sigaria. 


Awor cu e ley aki a keda aproba ta sigui e proseso di 
implementacion y supervision di e ley. E ley aki lo drenta na 
vigor entrante dia 1 di januari 2022 y lo conta cu un periodo di 
transicion pa duna usuario di sigaria, comercio y comunidad 
completo e oportunidad pa adapta na e ley nobo. Despues di e 
periodo di transicion e departamentonan cu lo bay ta encarga 
cu supervision di e ley lo cuminsa controla su implementacion 
y por duna sancion (boet) pa incumplimento si ta nesesario. 
Den e simannan cu ta sigui Departameto di Salud Publico lo 
sigui informa riba contenido, implementacion y supervision di 
e ley aki. 


Cu aprobacion di e ley aki, salud publico ta logra dal un stap 
grandi den direccion di prevencion y un futuro mas saludabel. 

BIBA 


MI DECISION! 


13 NOVEMBER 
DIASABRA 


8AM - 2PM 


NA DRIVE-IN 





LO DUNA INFORMACION D Control di Suen 
VALIOSO OVER DI ALGUN $ Personal di POH lo tev pa 


haci un chekeo preventivo 


TOPICO MANERA: 2 di sicu 


Diabetes, en conexion cu Presion di Sanger 
Dia Mundial di Diabetes: POH lo controla d bo pre- 
November 14, 2021 A sion di sanger ta den un 


DS bon nivel. 
Nutricion 
Tent Informativo 
Diferente organizacion y 
Ehercicio G — compañia lo brinda infor- 
macion valioso pa cuida 
bo salud. 


Contacto Social Kids Corner by Ibisa 
Tambe lo tin un espacio 
special pa nos muchanan, 


Salud Mental asina nan tambe por siña 
biba saludabel. 

Departamento di Salud Publico: 


UPDATE 10 DIN 


Segun resumen di awe 6 persona a recupera y un total di 
14 caso nobo di COVID-19 a keda registra di cual 1 ta no- 
residente. E cifranan aki ta representa un ‘Positivity rate’ bou 
di nos residentenan di 8%. 

E cantidad di casonan activo di COVID-19 pa awe ta 150 y 
cantidad di fayecidonan relaciona cu COVID-19 ta 172. Datos 
ta ilustra casonan nobo di COVID cu un average semanal di 


OVEMBER 2021 


13 caso pa dia y un averahe di ‘positivity rate’ semanal di 10% 
pa dia. 


Actualmente na Aruba tin 11 persona interna debi na COVID 
di cual den ICU tin 1 persona, riba piso general tin 10 persona 
y na Colombia tin actualmente 10 persona den ICU y 2 riba 
piso general. 

















21 TOTAL RESIDENTS NON-RESIDENTS 
14 13 1 
Pe 150 131 18 
| Recovered | 15717 14247 1470 
SE 16039 14547 1491 
172 169 3 
Vaccinated 83033 n 8 
11 a z 
— a a 
capes Lol, 





DENTEMPODI ` ` YVACUNACION 


ni uza productonan deriva di tabaco 


Huma y/of uza productonan deriva di tabaco ta habitonan hopi 
peligroso. Huma ta causa miles di morto pa aña rond di mundo. 
Tin malesanan cu por wordo preveni si bo keda sin huma, 
manera enfisema, cancer di boca, garganta y pulmon, como 
tambe algun malesa di curason. Si bo no ta huma, no cuminsa; 
y si bo ta huma, stop awo. Pa combati COVID-19 bo mester 
mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza 
tur e hermentnan cu nos tin pa caba cu e virus aki na nos isla! 


Uza tapa boca 
paden di tur lugar. 


Laba man 
recuentemente 


Mantene 1.5M 
minimo di distancia 


® 

